**Jennifer Shrader Lawrence** (s. 15. elokuuta 1990 Louisville, Kentucky) on yhdysvaltalainen Oscar-palkittu näyttelijä.

Hänen ensimmäinen iso roolinsa oli televisiosarjassa *Bill Engvall Show* (2007–2009). Hänen ensiesiintymisensä oli vuoden 2008 independent-elokuvassa *Garden Party*, ja näytteli samana vuonna myös elokuvissa *The Poker House* ja *The Burning Plain*. Lawrence teki läpimurtonsa draamaelokuvassa *Winter’s Bone* (2010), josta hän sai ensimmäisen Oscar-ehdokkuutensa. 20-vuotiaana hänestä tuli kaikkien aikojen toiseksi nuorin naisnäyttelijä, joka on saanut Oscar-ehdokkuuden parhaasta naispääosasta.

Lawrence sai kansainvälistä kuuluisuutta näyteltyään Katniss Everdeenia *Nälkäpeli*-elokuvasarjassa (2012–2015). Hänet palkittiin parhaan naispääosan Oscarilla David O. Russellin ohjaamasta romanttisesta draamakomediasta *Unelmien pelikirja* vuonna 2012. Samalla hänestä tuli tuon kategorian toiseksi nuorin voittaja. Hän on työskennellyt Russellin kanssa myös elokuvissa *American Hustle* (2013) ja *Joy* (2015). Lawrence tunnetaan myös roolistaan Mystikkona elokuvissa *X-Men: First Class* (2011), *X-Men: Days of Future Past* (2014) ja *X-Men: Apocalypse* (2016) ja  *Dark Phoenix* (2019). Lawrence piti taukoa näyttelemisestä huonosti arvosteluissa pärjänneiden elokuvien *Passengers* (2016) ja *Red Sparrow* (2018) jälkeen, kunnes palasi satiirielokuvassa *Don’t Look Up* (2021).

Vuonna 2012 *Rolling Stone* -lehdessä Lawrencea sanottiin Yhdysvaltojen lahjakkaimmaksi nuoreksi naisnäyttelijäksi. Vuonna 2013 *Time* valitsi hänet *100 Most Influential People* -listalle ja samana vuonna *Elle* kutsui häntä vaikutusvaltaisimmaksi naiseksi viihdeteollisuudessa. Vuonna 2014 *Forbes* nimesi hänet maailman vaikutusvaltaisimmaksi naisnäyttelijäksi. Forbesin mukaan Lawrence on ollut eniten ansainnut naisnäyttelijä vuosina 2015 ja 2016 52 miljoonan ja 48 miljoonan dollarin vuosiansioillaan.

Lawrence tunnetaan mediassa feministinä ja Planned Parenthood -järjestön puolestapuhujana. Hän on Jennifer Lawrence Foundation -hyväntekeväisyysjärjestön perustaja. Hän on myös tuotantoyhtiön Excellent Cadaver perustaja

Varhainen elämä
---------------

Jennifer Shrader Lawrencella on kaksi isoveljeä. Hänen isänsä Gary Lawrence omisti aikoinaan rakennusliikkeen *Lawrence & Associates* ja äiti Karen Lawrence toimii lasten leirien vetäjänä. Jennifer näytteli paikallisissa teattereissa ja ehtiessään auttoi äitiään lasten kesäleireillä. 14-vuotiaana Lawrence päätti jatkaa näyttelijänuraansa suostutellen vanhempansa viemään hänet New Yorkiin etsimään kykyjenetsijää. Hän kävi Kammerer Middle Schoolia Louisvillessä, ja valmistui lopulta lukiosta kaksi vuotta etuajassa, päämääränään aloittaa ura näyttelijänä.

Ura
---

### Uran alkutaival (2006–2009)

Jennifer Lawrence vuonna 2007.
Lawrence harrasti näyttelemistä jo nuorena, mutta ei ole koskaan opiskellut itse alaa. Hänen ensimmäinen roolinsa oli TBS:n komediasarjassa *Bill Engvall Show*, jossa hän näytteli perheen vanhinta tytärtä Lauren Pearsonia. Sarjaa esitettiin kolmen tuotantokauden ajan syyskuusta 2007 vuoteen 2009. Lawerence oli roolistaan ehdolla Young Artist -palkinnon saajaksi. Lawrence vieraili myös televisiosarjoissa *Todistettavasti syyllinen*, *Näkijä* ja *Monk*.

Vuonna 2007 Lawrence haki Bella Swanin roolia elokuvasta *Twilight – Houkutus*, mutta rooliin valittiin Kristen Stewart. Jälkikäteen Lawrence on sanonut olevansa tyytyväinen, ettei saanut roolia. Seuraavana vuonna Lawrence sai pienen roolin elokuvassa *Garden Party*. Samana vuonna hän näytteli hyväksikäytettyä nuorta tyttöä perhedraamassa *The Poker House*, jossa näyttelivät myös Selma Blair ja Chloë Grace Moretz. Hänet palkittiin roolistaan Los Angelesin elokuvajuhlilla. Tämän jälkeen Lawrence näytteli Guillermo Arriagan elokuvassa *The Burning Plain* yhdessä Charlize Theronin ja Kim Basingerin kanssa. Lawrence sai *Marcello Mastroianni* -palkinnon roolistaan Venetsian elokuvajuhlilla vuonna 2008.

### Läpimurto (2010–2012)

Jennifer Lawrence Oscar-gaalassa vuonna 2011.
Lawrence näytteli pääosaa Debra Granikin vuonna 2010 ensi-iltansa saaneessa elokuvassa *Winter’s Bone*, joka palkittiin Sundancen elokuvajuhlilla parhaana elokuvana. Lawrencen roolisuoritusta elokuvassa pidetään hänen läpimurtonaan. Hän näyttelee syrjäseudulla asuvaa Ree Dollya, 17-vuotiasta tyttöä, joka huolehtii nuoremmista sisaruksistaan isän lähdettyä ja äidin sairastuttua henkisesti. Kriitikot ylistivät Lawrencen roolisuoritusta. Peter Travers *Rolling Stone* -lehdestä kirjoitti, että "Lawrencen suoritus on enemmän kuin näyttelemistä, se on kuin nouseva myrsky. Hänen silmänsä ovat kuin tunteiden kartta, josta näkee tuskan, joka Reetä repii". Lawrence palkittiin roolista parhaan läpimurron National Board of Review of Motion Pictures -palkinnolla. Hän sai parhaan naispääosan Oscar-ehdokkuuden ja oli tuolloin kaikkien aikojen toiseksi nuorin ehdokkuuden saanut naisnäyttelijä tässä kategoriassa. Lisäksi hän sai Golden Globe-, SAG-, Satellite Awards- ja Independent Spirit Awards -ehdokkuudet.

Lawrence näytteli myös elokuvassa *Like Crazy*, joka sai ensi-iltansa Sundancen elokuvajuhlilla vuonna 2011. Samana vuonna Lawrence näytteli Mystikkoa toimintaelokuvassa *X-Men: First Class*. Vuonna 2011 hän näytteli myös mustassa komediassa *Majava* yhdessä Jodie Fosterin ja Mel Gibsonin kanssa. Vuonna 2011 Lawrence kutsuttiin Yhdysvaltain elokuva-akatemian jäseneksi.

Vuonna 2012 Lawrence näytteli Katniss Everdeeniä elokuvassa *Nälkäpeli*, joka perustuu Suzanne Collinsin samannimiseen romaaniin. Kirjasarjan fanina Lawrence harkitsi kolme päivää ennen kuin suostui ottamaan roolin, mietittyään miten se vaikuttaisi hänen uraansa. Valmistautuessaan rooliin Lawrence harjoitteli stunt-temppuja, jousiammuntaa, taistelulajeja, juoksua, parkouria, pilatesta, joogaa ja kallio- ja puussakiipeilyä. Elokuva sai ensi-iltansa maaliskuussa 2012 ja se oli lipputulomenestys saavuttaen Yhdysvalloissa kautta aikojen kolmanneksi suurimman avaustuloksen, noin 153 miljoonaa dollaria.

Lokakuussa 2012 Lawrencesta tuli Diorin uusi mainoskasvo. Marraskuussa 2012 Lawrence näytteli leski Tiffany Maxwellia David O. Russellin elokuvassa *Unelmien pelikirja*, joka perustuu samannimiseen Matthew Quickin kirjaan. Kriitikot ylistivät jälleen Lawrencen roolisuoritusta. Peter Travers *Rolling Stone* -lehdestä totesi, että Lawrence "on jonkinlainen ihme. Hän on töykeä, härski, hauska, rääväsuinen, huolimaton, seksikäs, elinvoimainen ja haavoittuva – joskus kaikkea tätä samassa kohtauksessa tai jopa samalla hengenvedolla". Lawrence palkittiin roolistaan parhaan naispääosan Oscarilla ja Golden Globella. Lawrence näytteli myös kauhuelokuvassa *House at the End of the Street*, jonka ensi-ilta oli syyskuussa 2012.

### Menestys ja sitä seurannut takaisku (2013–2020)

Jennifer Lawrence Golden Globe -gaalassa vuonna 2013.
Syyskuussa 2012 Lawrence aloitti *Nälkäpeli*-elokuvasarjan toisen osan *Nälkäpeli – Vihan liekit* kuvaukset ja elokuvan ensi-ilta oli Suomessa marraskuussa 2013. Elokuva oli sekä arvostelu- että lipputulomenestys tuottaen maailmanlaajuisesti yli 864 miljoonaa dollaria. Tammikuussa 2014 elokuvasta tuli ensimmäinen eniten vuoden aikana Yhdysvalloissa tuottanut elokuva, jossa oli nainen pääosassa, sitten elokuvan *Manaaja* vuodelta 1973.

Vuonna 2013 Lawrence näytteli myös David O. Russellin rikoskomediassa *American Hustle*, joka perustuu FBI:n ABSCAM-operaatioon New Jerseyn poliittikkojen korruptiota vastaan 1970-luvun lopulla. Lawrence näyttee Christian Balen esittämän huijarin vaimoa Rosalyn Rosenfeldiä ja muissa pääosissa ovat Bradley Cooper, Amy Adams ja Jeremy Renner. Lawrencen roolisuoritus oli kriitikoiden ylistämä. Hänet palkittiin roolista uransa toisella parhaan naissivuosan Golden Globella ja ensimmäisellä Baftalla. Hän oli myös ehdolla parhaan naissivuosan Oscarin saajaksi, ja näin hänestä tuli 23-vuotiaana kaikkien aikojen nuorin naisnäyttelijä, joka on saanut kolme Oscar-ehdokkuutta.

Lawrence uusi Mystikon roolinsa elokuvassa *X-Men: Days of Future Past*, joka sai ensi-iltansa toukokuussa 2014. Elokuva oli lipputulomenestys ja tuotti maailmanlaajuisesti yli 745 miljoonaa dollaria.

Lawrence korvasi Angelina Jolien Susanne Bierin draamaelokuvassa *Serena*, joka perustuu Ron Rashin samannimiseen romaaniin. Elokuvassa Bradley Cooper ja Lawrence näyttelevät George ja Serena Pembertonia, jotka perustavat puutavaraimperiumin. Kun Serena huomaa, ettei hän voi saada lapsia, heidän suhteensa alkaa rakoilla. Elokuva kuvattiin vuonna 2012 ja se sai ensi-iltansa vuonna 2014. Lawrence uusii myös Katniss Everdeenin roolin *Nälkäpeli*-kirjasarjan viimeisen osan elokuvaversioissa: *Nälkäpeli – Matkijanärhi, osa 1*, joka sai ensi-iltansa marraskuussa 2014, ja *Nälkäpeli – Matkijanärhi, osa 2*, joka sai ensi-iltansa marraskuussa 2015.

Jennifer Lawrence San Diegon Comic-Conissa vuonna 2015.
Vuonna 2015 Lawrence näytteli pääosaa David O. Russellin ohjaamassa elokuvassa *Joy*, joka kertoo Miracle Mop -siivousvälineen keksijästä Joy Manganosta. Lawrence palkittiin roolistaan kolmannella Golden Globe -palkinnollaan ja sai siitä myös parhaan naispääosan Oscar -ehdokkuuden. Lawrencesta tuli kaikkien aikojen nuorin näyttelijä, joka on saanut neljä Oscar-ehdokkuutta. Lawrence toimi kertojana dokumenttielokuvassa *A Beautiful Planet* vuonna 2016. Samana vuonna Lawrence uusi Mystikon roolinsa elokuvassa *X-Men: Apocalypse*. Kesäkuuhun 2016 mennessä Lawrencen elokuvat ovat tuottaneet maailmanlaajuisesti yli viisi miljardia dollaria.

Vuoden 2016 lopulla ensi-iltansa sai Morten Tyldumin ohjaama tieteiselokuva *Passengers*, jossa Lawrence näyttelee Chris Prattin kanssa. Lawrencen palkkio elokuvasta oli 20 miljoonaa dollaria. Vuosina 2015 ja 2016 Lawrence oli eniten ansainnut naisnäyttelijä 52 miljoonan ja 48 miljoonan dollarin vuosituloillaan.

Vuonna 2017 Lawrence näytteli Darren Aronofskyn ohjaamassa ja käsikirjoittamassa elokuvassa *Mother!*, yhdessä Javier Bardemin, Ed Harrisin ja Michelle Pfeifferin kanssa. Psykologinen kauhuelokuva sai ensi-iltansa Venetsian elokuvajuhlilla syyskuussa 2017. Elokuva sai hyvän vastaanoton kriitikoilta, vaikka sitä pidettiin rohkeana ja kokeilevana.

Lawrencen seuraava elokuva oli jännityselokuva *Red Sparrow*, jonka on ohjannut *Nälkäpeli*-ohjaaja Francis Lawrence. Lawrence näyttelee venäläistä vakoojaa. Elokuva sai ensi-iltansa 2. maaliskuuta 2018.

Vuonna 2019 Lawrence oli jälleen Mystikon roolissa supersankarielokuvassa *X-Men: Dark Phoenix*, joka menestyi huonosti.

### Paluu elokuviin (2021–)

Lawrence piti taukoa näyttelemisestä viimeisimpien elokuviensa saaman huonon menestyksen vuoksi. Hän palasi elokuviin esiintymällä Adam McKayn ohjaamassa satiirielokuvassa *Don’t Look Up* (2021), jossa Lawrence näyttelee tähtitieteilijä Kate Dibiaskya, joka löytää pian Maahan iskeytyvän komeetan.

Vuonna 2022 Lawrence tähditti pienen budjetin psykologista draamaelokuvaa *Causeway*, jossa hän esittää Afganistanista palaavaa aivovammasta kärsivää sotilasta. Hän myös tuotti elokuvan vuonna 2018 perustamansa tuotantoyhtiön Excellent Cadaverin alaisuudessa.

Vuonna 2023 julkaistiin Lawrencen tuottama dokumenttielokuva *Bread and Roses* (2023), joka kertoo taliban-naisista. Samana vuonna ensi-iltansa sai Lawrencen tähdittämä ja osittain tuottama seksikomedia *No Hard Feelings*, jonka ohjasi ja käsikirjoitti hänen ystävänsä Gene Stupnitsky. Lawrence esittää elokuvassa vararikon partaalla olevaa naista, joka suostuu rahasta viettelemään 19-vuotiaan ujon pojan. Elokuva sai kriitikoilta positiivisen vastaanoton, ja hänen roolisuoritustaan sekä komediatajuaan kehuttiin. Lawrence oli roolistaan ehdolla Golden Globe -palkintoon.

Palkinnot ja ehdokkuudet
------------------------

*Pääartikkeli: Luettelo Jennifer Lawrencen saamista palkinnoista ja ehdokkuuksista*

Yksityiselämä
-------------

Jennifer Lawrence Tulanen yliopistolla vuonna 2018.
Uransa ensimmäiset vuodet Lawrence asui New Yorkissa, mutta vuonna 2010 kertoi asuvansa Kalifornian Santa Monicassa. Lawrence seurusteli näyttelijä Nicholas Houltin kanssa vuosina 2011–2014. Lawrence meni kihloihin helmikuussa 2018 ja naimisiin lokakuussa 2019 yhdysvaltalaisen taidegalleristi Cooke Maroneyn kanssa ja he ilmoittivat syksyllä 2021 odottavansa esikoistaan. Helmikuussa 2022 Lawrence synnytti pojan, joka sai nimekseen Cy.

Lawrence on puhunut paljon naisten oikeuksien puolesta ja on Planned Parenthood -järjestön kannattaja. Vuonna 2015 Lawrence kirjoitti *Lenny Letter* -nettilehdelle kirjoituksen, jossa hän kritisoi naisten ja miesten palkkatasa-arvon puutetta Hollywoodissa. Hän kirjoitti omista kokemuksistaan alalla ja mainitsi muun muassa saaneensa vähemmän palkkaa elokuvasta *American Hustle* kuin miespuoliset kanssanäyttelijänsä. 

Lawrence on aktiivinen hyväntekijä. Hän on maailman johtavan kehitysvammaisten liikunta- ja urheilujärjestön Special Olympicsin lähettiläs. Lawrence on perustanut Jennifer Lawrence Foundation -hyväntekeväisyysjärjestön, joka tukee järjestöjä kuten DoSomething.org, Feeding America, Screen Actors Guild Foundation, The Thirst Project ja Maailman ruokaohjelma. Vuonna 2013 Lawrence järjesti synnyinkaupungissaan Louisvillessa *Nälkäpeli – Vihan liekit* -elokuvan hyväntekeväisyysnäytöksen, jossa kerättiin yli 40 000 dollaria kehitysvammaisten järjestön Saint Mary’s Centerin hyväksi. Vuonna 2016 Lawrence lahjoitti kaksi miljoonaa dollaria Kosairin lastensairaalalle Louisvillessa.

Valikoitu filmografia
---------------------

*Pääartikkeli: Jennifer Lawrencen filmografia*

* *Winter’s Bone* (2010)
* *Like Crazy* (2011)
* *X-Men*-elokuvasarja (2011–2019)
* *Nälkäpeli*-elokuvasarja (2012–2015)
* *Unelmien pelikirja* (2012)
* *House at the End of the Street* (2012)
* *American Hustle* (2013)
* *Serena* (2014)
* *Joy* (2015)
* *Passengers* (2016)
* *Mother!* (2017)
* *Red Sparrow* (2018)
* *Don’t Look Up* (2021)
* *No Hard Feelings* (2023)

Lähteet
-------

1. 1 2  Balfour, Brad: Best Actress Nominee Jennifer Lawrence Heats Up Winter's Bone *The Huffington Post*.  25.2.2011. New York. Viitattu 20.3.2014. (englanniksi)
2. 1 2  Lang, Brent: Oscar Nominations: Jennifer Lawrence Youngest Ever 3-Time Oscar Acting Nominee *The Wrap*.  16.1.2014. Los Angeles:  The Wrap News Inc. Viitattu 20.3.2014. (englanniksi)
3. ↑  Eells, Josh: Jennifer Lawrence: America's Kick-Ass Sweetheart *Rolling Stone*.  12.4.2012.  Arkistoitu 8.3.2013. Viitattu 12.4.2013. (englanniksi)
4. ↑  Foster, Jodie: Jennifer Lawrence *Time*.  18.4.2013. Viitattu 24.6.2013. (englanniksi)
5. ↑  Vineyard, Jennifer: Hollywood Power List 2013 *Elle*. Viitattu 14.1.2014. (englanniksi)
6. ↑  Jennifer Lawrence Tops Our List of the Most Powerful Actresses *Forbes*.  30.6.2014. Viitattu 1.7.2014. (englanniksi)
7. 1 2  World’s Highest Paid Actresses *CBS News*.  20.8.2015. CBS Interactive Inc. Viitattu 24.8.2015. (englanniksi)
8. 1 2  Khatchatourian, Maane: Jennifer Lawrence Ranked World’s Highest-Paid Actress for Second Year *Variety*.  23.8.2016. Viitattu 25.8.2015. (englanniksi)
9. 1 2 3 4  Schneller, Johanna: Interview with Winter's Bone star Jennifer Lawrence *The Globe and Mail*.  11.6.2010.  Arkistoitu 3.4.2012. Viitattu 24.6.2013. (englanniksi)
10. ↑  2009 Nominations & Recipients *Young Artist Association*. Viitattu 16.3.2014. (englanniksi)
11. ↑  Dobbins, Amanda: The Opposite Trajectories of Kristen Stewart and Jennifer Lawrence *Vulture*.  24.10.2013. Viitattu 16.3.2014. (englanniksi)
12. ↑  Crawley, Joanna: Jennifer Lawrence Is ’Relieved’ She Lost Twilight Role to Kristen Stewart  4.12.2012. Entertainment Wise.  Arkistoitu 23.2.2014. Viitattu 4.3.2014. (englanniksi)
13. ↑  Mattina, Eric: Jennifer Lawrence: 5 Killer Roles of a Rare A-List Indie Queen *Indie Wire*.  16.11.2012. Viitattu 20.3.2014. (englanniksi)
14. ↑  Roberts, Sheila: Interview: Jennifer Lawrence and Director Lori Petty on the Poker House  23.3.2012. Collider.  Arkistoitu 26.3.2012. Viitattu 4.3.2014. (englanniksi)
15. ↑  Lawrence Holds Marcello Mastroianni Award at Venice Sina Corp. Viitattu 4.3.2014. (englanniksi)
16. ↑  Medina, Jeremy: Jennifer Lawrence dishes on ’Winter’s Bone’ and Stripping for ’Esquire’  28.6.2010. BlackBook.  Arkistoitu 16.12.2013. Viitattu 4.3.2014. (englanniksi)
17. ↑  Travers, Peter: Winter’s Bone *Rolling Stone*.  3.6.2010. Viitattu 4.3.2014. (englanniksi)
18. ↑  Childress, Erik: National Board of Review 2010 Winners: ’The Social Network’ Leads the Pack *Movie Fone*.  2.12.2012. Viitattu 20.3.2014. (englanniksi)
19. ↑  Winners and Nominees for the 83rd Academy Awards Academy of Motion Pictures Arts and Sciences. Viitattu 4.3.2014. (englanniksi)
20. ↑  2011 Golden Globe Awards Hollywood Foreign Press Association.  Arkistoitu 16.1.2014. Viitattu 4.3.2014. (englanniksi)
21. ↑  The 17th Annual Screen Actors Guild Awards SAG-AFTRA. Viitattu 4.3.2014. (englanniksi)
22. ↑  Satellite Awards 2010 *International Press Academy*. Viitattu 20.3.2014. (englanniksi)
23. ↑  Thompson, Anne: Independent Spirit Nominations: Winter’s Bone, Black Swan, The Kids Are All Right Head for Oscars *Indie Wire*.  30.11.2010.  Arkistoitu 21.2.2014. Viitattu 20.3.2014. (englanniksi)
24. ↑  Zeitchik, Steven: Sundance 2011: ’Like Crazy’ Is Bought, and will be Released by, Paramount Pictures *Los Angeles Times*.  23.1.2011. Viitattu 16.3.2014. (englanniksi)
25. ↑  Dehn, Georgia: X-Men: Jennifer Lawrence Interview *Telegraph*.  23.5.2011. Viitattu 20.3.2014. (englanniksi)
26. ↑  Shahid, Sharnaz: Jennifer Lawrence: ’Jodie Foster Told Me What I Was Doing Wrong’ *Digital Spy*.  14.5.2013. Viitattu 20.3.2014. (englanniksi)
27. ↑  Kilday, Gregg: Academy Invites 178 Artists and Execs as New Members *The Hollywood Reporter*.  17.6.2011. Viitattu 17.7.2016. (englanniksi)
28. ↑  Galloway, Steven: Jennifer Lawrence: A Brand-New Superstar *The Hollywood Reporter*.  1.2.2012. Viitattu 16.3.2014. (englanniksi)
29. ↑  Still, Jennifer: Jennifer Lawrence: ’Hunger Games Training Fun’ *Digital Spy*.  26.5.2011.  Arkistoitu 22.2.2014. Viitattu 16.3.2014. (englanniksi)
30. ↑  Listfield, Emily: Jennifer Lawrence on How the Kardashians Are Like ’The Hunger Games’ *Parade*.  14.3.2012. Viitattu 16.3.2014. (englanniksi)
31. ↑  Subers, Ray: Weekend Report: ’The Hunger Games’ Devours $152.5 Million *Box Office Mojo*.  29.3.2012. Viitattu 16.3.2014. (englanniksi)
32. ↑  Cowles, Charlotte: Jennifer Lawrence Lands Dior Campaign *New York*.  11.10.2012. Viitattu 23.6.2013. (englanniksi)
33. ↑  Travers, Peter: Silver Linings Playbook *Rolling Stone*.  15.11.2012. Viitattu 5.4.2013. (englanniksi)
34. ↑  Winners and Nominees for the 85rd Academy Awards Academy of Motion Pictures Arts and Sciences. Viitattu 4.3.2014. (englanniksi)
35. ↑  2013 Golden Globe Awards Hollywood Foreign Press Association.  Arkistoitu 9.4.2014. Viitattu 4.3.2014. (englanniksi)
36. ↑  Creepy, Uncle: Max Thieriot and Jennifer Lawrence Move Into the House at the End of the Street *Dreadcentral*.  4.6.2010. Viitattu 16.3.2014. (englanniksi)
37. ↑  Goldberg, Matt: First Look at the Hunger Games: Catching Fire Starring Jennifer Lawrence, Josh Hutcherson, and Sam Claflin *Collider*.  14.9.2012. Viitattu 23.6.2013. (englanniksi)
38. ↑  Nälkäpeli – Vihan liekit Rotten Tomatoes. Viitattu 20.3.2014. (englanniksi)
39. ↑  The Hunger Games: Catching Fire *Box Office Mojo*. Viitattu 14.1.2014. (englanniksi)
40. ↑  ’Catching Fire’ Is The Box Office Champ For 2013 *Huffingtonpost*.  10.1.2014. Viitattu 14.1.2014. (englanniksi)
41. ↑  Fleming Jr, Mike: Jennifer Lawrence Reuniting with David O Russell for Abscam Pic *Deadline*.  15.2.2013. Viitattu 23.6.2013. (englanniksi)
42. ↑  Zakarin, Jordan: ’American Hustle’ Revealed: Jennifer Lawrence Zeroes in On Her Character’s Desperation (Exclusive Video) *The Wrap*.  21.2-2014. Viitattu 4.3.2014. (englanniksi)
43. ↑  2014 Golden Globe Awards Hollywood Foreign Press Association.  Arkistoitu 15.3.2015. Viitattu 4.3.2014. (englanniksi)
44. ↑  Film in 2014 British Academy of Film and Television Arts. Viitattu 4.3.2014. (englanniksi)
45. ↑  Winners and Nominees for the 86rd Academy Awards Academy of Motion Pictures Arts and Sciences. Viitattu 4.3.2014. (englanniksi)
46. ↑  Busis, Hillary: The Sweariest Movie in Academy History, Who’s Up for an EGOT, and More 2014 Oscars Talking Points *Pop Watch*.  16.1.2014.  Arkistoitu 21.2.2014. Viitattu 4.3.2014. (englanniksi)
47. ↑  Gicas, Peter: Jennifer Lawrence’s X-Men: Days of Future Past Transformation Revealed in New Stills—See the Pics! *E! Online*.  24.2.2014. Viitattu 20.3.2014. (englanniksi)
48. ↑  X-Men: Days of Future Past *Box Office Mojo*. Viitattu 22.9.2014. (englanniksi)
49. ↑  Ford, Rebecca: Jennifer Lawrence and Bradley Cooper Featured in First Image for ’Serena’ *The Hollywood Reporter*.  22.3.2012. Viitattu 23.6.2013. (englanniksi)
50. ↑  Couch, Aaron: First ’Hunger Games: Mockingjay -- Part 1’ Poster Revealed *The Hollywood Reporter*.  22.1.2014. Viitattu 20.3.2014. (englanniksi)
51. ↑  Frod, Rebecca: David O. Russell's Miracle Mop Movie With Jennifer Lawrence Gets Release Date *The Hollywood Reporter*.  6.6.2014. Viitattu 11.6.2014. (englanniksi)
52. ↑  Golden Globes 2016 Winners: The Complete List *E! News*. Viitattu 13.7.2016. (englanniksi)
53. ↑  Winners and Nominees for the 88th Academy Awards Academy of Motion Pictures Arts and Sciences. Viitattu 13.7.2016. (englanniksi)
54. ↑  Gray, Tim: Oscar Nominations: Surprising Factoids About 2016’s Contenders *Variety*.  14.1.2016. Viitattu 17.7.2016. (englanniksi)
55. ↑  Jaworowski, Ken: Review: ’A Beautiful Planet’ Shows a Dazzling Earth from Space *New York Times*.  28.4.2016. Viitattu 17.7.2016. (englanniksi)
56. ↑  Stack, Tim: ’X-Men: Apocalypse’: Who Will Return? What New Mutants May Appear? Scoop on the next X-Men Film -- Exclusive *Entertainment Weekly*.  11.4.2014.  Arkistoitu 2.11.2014. Viitattu 21.4.2014. (englanniksi)
57. ↑  Brevet, Brad: May 2016 Box Office Highlights: ’Captain America’ & ’Jungle Book’ Topped the Month *Box Office Mojo*.  2.6.2016. Viitattu 17.7.2016. (englanniksi)
58. ↑  Rainey, James: ‘Passengers’ with Jennifer Lawrence, Chris Pratt Dazzles at CinemaCon *Variety*.  12.4.2016. Viitattu 17.7.2016. (englanniksi)
59. ↑  Marcus, Stephanie: Jennifer Lawrence Reportedly Nabs $20 Million Payday for ’Passengers’ *The Huffington Post*.  6.5.2015. Viitattu 17.7.2016. (englanniksi)
60. ↑  Kit, Borys: Michelle Pfeiffer, Domhnall Gleeson Joining Jennifer Lawrence in Darren Aronofsky Drama (Exclusive) *The Hollywood Reporter*.  15.4.2016. Viitattu 17.7.2016. (englanniksi)
61. ↑  Mother! *Rotten Tomatoes*.  5.2.2018. Viitattu 5.2.2018. (englanniksi)
62. ↑  Dark Phoenix *Metacritic.com*. Viitattu 2.8.2022.
63. ↑  X-Men: Dark Phoenix Labeled Biggest Flop of 2019 *Denofgeek.com*.  28.4.2020. Viitattu 2.8.2022.
64. ↑  Bradshaw, Peter: Don't Look Up review – slapstick apocalypse according to DiCaprio and Lawrence *The Guardian*.  8.12.2021. Viitattu 12.4.2024. (englanniksi)
65. ↑  Fleming, Mike Jr.: Jennifer Lawrence Sets Big-Screen Return Aligned With Theater Director Lila Neugebauer, A24 & IAC Films *Deadline Hollywood*.  16.4.2019. Viitattu 31.12.2022. (englanniksi)
66. ↑  Fleming, Mike Jr.: Jennifer Lawrence Launches Excellent Cadaver Producing Shingle, Sets First Look Deal With Makeready *Deadline Hollywood*.  30.10.2018. Viitattu 31.12.2022. (englanniksi)
67. ↑  Mia, Galuppo: Cannes: Behind the Jennifer Lawrence-Produced Doc 'Bread and Roses' About Women in Taliban-Controlled Afghanistan *The Hollywood Reporter*.  19.5.2023. Viitattu 12.4.2024. (englanniksi)
68. ↑  Ryan, Patrick: Jennifer Lawrence says new movie 'No Hard Feelings' is 'so offensive and so wrong' *USA Today*.  21.6.2023. Viitattu 12.4.2024. (englanniksi)
69. ↑  No Hard Feelings *Rotten Tomatoes*. Viitattu 12.4.2024. (englanniksi)
70. ↑  Hipes, Patrick: Golden Globe Nominations: 'Barbie', 'Oppenheimer' Top Movie List; 'Succession' Leads Way In TV *Deadline Hollywood*.  11.12.2023. Viitattu 12.4.2024. (englanniksi)
71. ↑  Longeretta, Emily: Jennifer Lawrence & Nicholas Hoult Kiss After Golden Globe Win *Hollywood Life*.  12.1.2014.  Arkistoitu 13.1.2014. Viitattu 13.1.2014. (englanniksi)
72. ↑  Toomey, Alyssa & Rosenbaum, Claudia: Jennifer Lawrence and Chris Martin Are Seeing Each Other  15.8.2014. E News!. Viitattu 19.8.2014. (englanniksi)
73. ↑  Korpela, Tanja: Oscar-palkittu Jennifer Lawrence meni naimisiin "taviksen" kanssa - häät kuhisivat isoja tähtiä *Iltalehti*.  20.10.2019. Helsinki:  Alma Media Suomi Oy. Viitattu 21.10.2019.
74. ↑  Korpela, Tanja: Jennifer Lawrence, 31, on raskaana *Iltalehti*.  9.9.2021. Viitattu 9.9.2021.
75. ↑  Aguirre, Abby: Jennifer Lawrence Talks Motherhood, Causeway, and the End of Roe v. Wade *Vogue*.  6.9.2022. Viitattu 31.12.2022. (englanniksi)
76. ↑  Bell, Flora: Jennifer Lawrence Gives the No-Filter, No-B.S. Interview of Your Dreams *Glamour*.  5.1.2016. Viitattu 17.7.2016. (englanniksi)
77. ↑  Smith, Nigel M.: Jennifer Lawrence Expresses Anger at Hollywood’s Gender Pay Gap *The Guardian*.  13.10.2015. Viitattu 17.7.2016. (englanniksi)
78. 1 2  Sims, Andrew: Jennifer Lawrence Organizes Early ’Catching Fire’ Screening in Hometown to Benefit Special Needs Center *Hypable*.  21.10.2013. Viitattu 27.7.2014. (englanniksi)
79. ↑  Jennifer Lawrence Foundation *Jlcharities*.  Arkistoitu 30.1.2014. Viitattu 27.7.2014. (englanniksi)
80. ↑  Bell, Flora: Philanthropic Jennifer Lawrence Donates $2 Million to Children’s Charity *Hello Magazine*.  13.2.2016. Viitattu 17.7.2016. (englanniksi)

Aiheesta muualla
----------------

* Kuvia tai muita tiedostoja aiheesta **Jennifer Lawrence** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Deutsche Biographie
* Elonet
* Yle

 |
|  |
| Muut | 
* IdRef

 |

 |